Lav et referat af nedenstående tekst:

Tekst:
Plejehjemmets beboere på Otiumsgården i Aalborg kunne torsdag rokke med på klassiske danske sange fremført af blandt andet to Aalborg-politikere. Som en del af Nordjysk Madfestival, var de rykket ind på plejehjemmet for at underholde de ældre. Glæde blandt beboere Hånd i hånd og svejende fra side til side, nød de ældre fællessang og guitarens velkendte melodier. Sanger og arrangør af madfestivalen Sarah Kruse spillede og sang med Socialdemokratiets gruppeformand i Aalborg, Lasse Frimand Jensen, de gamle klassikere. Her var især Otto Brandenburg-klassikeren 'Alle sømænd er glade for piger' et stort hit. - Hvis det er noget, jeg kender, så synger jeg med, lyder det fra Ilsa Kristensen, som er beboer på plejehjemmet. Selvom de ældre ikke længere kan, hvad de kunne engang, så vækker sangene alligevel begejstringen frem. - Vi kan jo se, at de ældre, som måske ikke længere har et sprog, stadigvæk sidder og rokker med. Dem, der kan synge, de synger, og dem, der kan danse, de danser. Så det er jo helt fantastisk, siger Sarah Kruse, som er arrangør af Nordjysk Madfestival. Rådmand stod for bankospil Det var ikke kun sang, der havde fundet vej ind til plejehjemmet. Det gode solskinsvejr gav anledning til at grille bøffer udendørs. Bagefter stod rådmand Kristoffer Hjort Storm for et spil banko i fællesrummet. Nogle af de ældre, som ikke havde lyst til at deltage i de store arrangementer, blev også sunget og spillet for på værelserne. Nordjysk Madfestival varer indtil 4. september.

Referat:
Som en del af Nordjysk Madfestival rykkede mad, sang og bankospil torsdag ud på plejehjemmet Otiumsgården i Aalborg.